bg ru ru hbs_cyr ky ky ru ky ky ky ky ky ky ky ky ky ky ky tt ky ky ky ky ky ky ky ky ky ky ky ky ky ky ru ru en ky be ru ru ru ru ru ru ru ru ru ru ru ru ru ru ru ru ru ru ru ru ru ru
"Мен премьер болуп турганда Мун сектасынын өкүлдөрү мага келгени чын"
"Биздин аттуу-баштуулар Мун сектасына бала бакчанын балдарындай болуп алданып калышууда"
"Эркин эл" жаштар саясий кыймылы Мун сектасына кирип алды деп аттуу-баштуу адамдарды айыптап, аларды ыйманга чакырып чыгышкан. Жада калса Мун сектасынын жыйынында катышып аткан айрым саясатчыларды видеого тартып алышып, аны да көрсөтүшкөн болчу. Өткөн сандарыбызда Жыпар Жекшеев менен Турсунбек Акун бул сектага карым-катышы тууралуу жоопторун беришкен. Ал эми коомдук ишмер Турсунбек Чынгышев болсо "Эркин эл" жаштар саясий кыймылынын төрагасы Мавлян Аскарбеков менен бетме-бет жолугушуп, Мун сектасы боюнча баарлашышты. Баарлашуу Турсунбек мырзанын үйүндө болду.
Мавлян Аскарбеков: - Мун сектасы боюнча угуп жатсаңыз керек, аралашып…
Турсунбек Чыңгышев: - Мун эмне деген секта экен? Алар эмне кылат экен? Мун сектасы каттоодон өткөн бекен?
Мавлян Аскарбеков: - Булар, биринчиден, мамлекетке "биз диний уюмбуз" же "Мун сектасынын өкүлүбүз" деп эч качан каттоодон өтпөйт. Булар башка жол менен каттоодон өтөт. Мисалы, "UT I Global", "UTI International" деп аталган уюмдар Кыргызстанда "Федерация семей за всеобщий мир" деген жашыруун ат менен Мун сектасын иштетет. Ушул сыяктуу башкача эл аралык симпозиум фонддор менен, жаштар уюму, бизнес катары каттоодон өткөн. Мун сектасынын максаты ошол ачкан коом, фонд аркылуу элдерди топтоп, Мун сектасынын идеологиясын жүргүзүү. Бул бир. Экинчиден, Мун сектасы кайсы мамлекетке барбасын биринчи ирет бийлик башындагыларды колго алышат.
Турсунбек Чынгышев: - Идеологиясы эмне экен?
Мавлян Аскарбеков: - Негизги идеологиясы - Сан Мен Мун. Бул киши өзүн Иисус Христоско теңейт. Анын максаты бүткүл адамзатынын башын бир үй-бүлө катары бир сектага бириктирүү. Ошол сектага кирген адамдын бардыгы тапкан каражатын ошол үй-бүлөгө бериш керек. Ал үй-бүлөнүн башчысы ошол киши. Булардын суюктук ичирүү жана башка ритуалдары бар. Ал өтө бай киши, миллиардер. Эң кызыгы булардын башкы штаб-квартирасы Түштүк Кореяда эмес, Нью-Йоркто жайгашканы болуп жатат. Кыскасы, булар жөнүндө миңдеген статья, илимий иштер, отчеттор бар. Биз мунун баарын окуп, анализдеп чыкканбыз. "Федерация семей за всеобщий мир" аттуу ат менен 90-жылы келишип, ошондон бери биздин аттуу-баштууларды ошого чакырып, колго алышкан. 92-жылы, сиз премьер-министр болуп турганда Мун сектасынын өкүлдөрү сизге киришкен экен. Ошондой аталыш менен 2006-жылы Кыргызстанга кечесин өткөргөндө биздин аттуу-баштуулар барган. Булар алдаса, биздин аттуу-баштуулар алданып калышыптыр да, бала бакчанын балдарындай болуп… Булар "Конференция за права человека" деп чакырышат экен. Ушундай аталышка чакырганда, мисалы, биздин Турсунбек Акун бир нече ирет Түштүк Кореяга, Америкага, Европага барып келген. Мына жакында Жогорку Кеңештин депутаты Равшан Жээнбеков да аралашты. Ал 2011-жылы, жайында бир туугандар "Ли Чонг У, Ли Чонг Кон жана анын үй-бүлөсүнө виза бергиле" деп парламентте кыйкырып чыккан. 2010-жылы күзүндө УКМК тарабынан Ли Чонг Уга биздин мамлекетке кирүүгө тыюу салынган. Ошого карабай, жанагы Равшан Жээнбековго окшогон сатылма депутаттар акчаны алып, парламентте кыйкырып жатышат, "булар деген биздин инвесторлор" деп. Ли Чонг У жана Ли Чонг Кон КУУнун жана КГУСТАнын дипломун алганга жетишкен. Аталган университеттин ректорлору биз тараткан дискте моюндарына бир нерсе салынып, чокунуп, суюктук ичип жүрбөйбү. 2009-жылы, жогоруда аты аталган бир туугандардын үйүндө тинтүү жүргөндө пистолет, ок, дарылар, ИИМдин күбөлүгү, эки диплом табылган. Ушул күнгө чейин бул иш боюнча деле иш козголбой келет. Баса, "UT I Global", "UTI International" деген уюмдун башында турган бир туугандар 2009-жылы Ата-Түрк паркынан 5 гектар жер алууга жетишкен. Жерди алуу үчүн аларды сотко бергенбиз. Бул маселе боюнча сот жылып келет, эми 15-мартта болот.
Турсунбек Чынгышев: - Эгерде бул секта туура эмес иштерди жүргүзсө, анда эмне үчүн жаап таштабайт? Эмне үчүн каттоодон өтөт?
Мавлян Аскарбеков: - "Общественное объединение федерации семьей мир во всем мире" деген ишке Свердлов райондук соту тыюу салып, "Юстиция министрлигинен каттоодон жокко чыгарылсын" деген чечим чыгарган. Ал чечимде: "Мун сектасынын ишин жүргүзүү Кыргызстанга толугу менен тыюу салынат" деп жазылган. Биз бул маселени көтөрүп жатканыбыз дагы ушундан. Бизге ар кандай маселелер менен кайрылгандар болду жана болуп жатат. Ошол маселенин ичинен бизге эки эже - Райла Дүйшөнбаева менен Сайракан Бобушева кайрылып, кайгысын айтып, биздин алдыбызда 3 саат ыйлап олтурган. Райла эженин кызын 2006-жылы Ли Чонг Кон мас абалында коюп кетип, ал кыз каза болуп калган. Сайракан эженин баласын Мун сектасына киргизүүгө аракет кылышкан экен. Кирбегенде тырмактарына ийне сайып кыйнашкан.
Турсунбек Чынгышев: - Ли Чонг Кон ким экен?
Мавлян Аскарбеков: - Ли Чонг Кон, Ли Чонг У бир тууган ага-ини, биздин мамлекеттеги Мун сектасынын өкүлдөрү. 2008-жылы "UT I Global" уюмуна Бакай Мамбеталиев деген бала юрист болуп киргенде, Ли Чонг У Мун сектасына киргизүүгө аракет кылган. Кирбейм деп каршылык көрсөтсө, Салиева көчөсүндө жайгашкан 60-үйгө алып барып, бир сутка тырмактарына ийне сайып, сабап, башына пакет кийгизип кыйнаган экен. Анан ал милицияга чалыптыр, милиция келип, аларды алып кетип, аларга иш козгоп жатканда Акмат Бакиевдин досу Төрөханов деген киши жана башка чоң кызматта иштеген адамдардын кийлигишүүсү менен ишти токтотуп коюшкан. Ли Чонг У "Бакай Мамбеталиев 137 миң доллар биздин фирмадан уурдап алган" деп айыптап, аны соттотуп жиберген. Ал 7-8 ай СИЗОдо камалган. Турсунбек Акун айтып жаткан 137 миң деген сумма ошол жактан чыккан.
Турсунбай Чыңгышев: - Кыскасы, максатыңар эмне?
Мавлян Аскарбеков: - Биздин максат сизди же Турсунбек Акунду, же Жыпар Жекшеевди жамандаганда эмес. Биздин башкы максатыбыз биздин мамлекеттеги тоталитардык секталардын жана башка диний агымдардын туура эмес иш жүргүзүп жаткан ишин токтотуу. Биз Мун сектасы менен эле күрөшүп токтоп калбайбыз, биз башка секталар менен да күрөшөбүз. Биздин мамлекетте болуп жаткан идеологиялык согушту токтотушубуз керек! Идеологиялык согуш 90-жылдан бери келатат. Алар жаштардын акылын, рухий дүйнөсүн башка жакка бурууда, биз мына ошол согуштан уттуруп жатабыз.
Турсунбек Чыңгышев: - Согуш ким менен ким?
Мавлян Аскарбеков: - Ар кайсы диний уюмдар менен секталардын жана биздин элдин ортосунда согуш жүрүп жатат. Бул согушта элге душман болуп биздин атка минерлер каршы чыгып жатышат.
Турсунбек Чынгышев: - Элге каршыбы же ислам дининеби?
Мавлян Аскарбеков: - Биз бир дагы сектаны бири-бирине каршы койгон жокпуз. Биз бир да партияда мүчө эмеспиз, артыбызда эч ким жок. Өзүбүз мекенчилдик сезим менен Кыргызстандын коопсуздугу үчүн жарандык милдетибизди аткарып жатабыз. Максатыбызды, дегеле баарын түшүндүрдүк окшойт. Эми сизди уксак, же дагы сурооңуз барбы?
Турсунбек Чынгышев: - Эми, балдар, мен силердин позицияңарды түшүндүм, патриот жигит экенсиңер. Силер кылып жаткан ишиңердин баары туура, жакшы. Бирок дин маселеси өтө назик нерсе. Секта ар кандай боло берет. Аны менен күрөшө берген туура эмес. Секта десе эле элде тескери пикир жаралып калган. Эми ток этер жерин айтсам, 92-жылы эмес, 93-жылы, мен премьер-министр болуп турганда мундун өкүлдөрү мага келгени чын. "Биз Кыргызстанга жардам берели" деген сыяктуу пикирлерин айтып келишкен. Ал жолугушууда уюм, фонд жана башка структураларды түзүү жөнүндө сөз болгон эмес. Ошо боюнча мен аларды көргөн да, уккан да жокмун. 2005-жылы мен Өкмөттөн кеттим. Ошол эле жылы ошондогу Жогорку Кеңештин эки депутаты келип, "ушундай Мун сектасы бар экен, ар кайсы жерде конференциясы болот экен. Дин маселесине кызыгып жүргөн адамсыз, сиз барып катышып бербейсизби" деп калды. 2006-жылы, Мавлян, сен айтып жаткан "атка минерлердин көпчүлүгү Сеулга, Нью-Йоркко, Вашингтонго барып катышып келиптир, ошол жактан булардын динине кирип келиптир" дегендердин ичинде мен бармын. Мен аталган мамлекеттин баарында болгом, мен катышкан семинарлардын темасы: "Борьба с терроризмом", "Проблемы управления в стране межрелигиозном согласии" болчу. Мен терроризм боюнча ал конференцияда доклад жасагам. Эми мун жөнүндө сөз кылсам, албетте, мун жөнүндө интернетте толтура. Мун жөнүндө Экциклопедиянын баарына кирген. Менде бар. Сан Мен Мун түндүк Кореяда төрөлгөн, бирок жаш чагынан динге аралашып, пастер болуп, христианствонун протестантына кирет. Түндүк Кореяда өзүнүн идеясы боюнча пропаганда жүргүзүп, түрмөгө отуруп, 50-жылкы БУУнун (ООН) армиясы барып бошоткондо түштүк Кореяга келип, жашап, аялы менен ажырашып, Францияга, анан Америкага барып дворник болуп иштеп баштайт. Жүрүп отуруп, пастер болот. Күчтүү таланты менен бизнеске аралашып, миллиардер болгону чын. Эң чоң доходдору, беш алты университети, "Вашингтон таймс" деген гезити бар. Бу киши дүйнөдө фактически бүт мамлекетти кыдырып келген. 96-жылы Алматыда өткөрүп, анан бизге келген. Бизге келгенде мен катышканым чын. Резиденцияда болгон, көп адамдар катышкан, мен ал жерде сүйлөгөм. Бирок мен катышкан бир семинарда бир дагы жолу бу киши башка диний уюмдарды жамандап, ага каршы сөз айткан эмес. Дин маселелеринен четтеп отуруп, өзүң айткандай, "Федерация семей за всеобщий мир", жаштар уюмун жана башка толгон-токой уюмдарын ачып, түзгөнү чын. Мени чакырган, мен барган эмесмин, бирок бизден илимий кишилер барган.
Мавлян Аскарбеков: - Демек, сиз бул киши менен жакындан таанышсыз жана анын идеясын колдойсуз?
Турсунбек Чынгышев: - Бу жерге, үйүмө мен силерди жөн жерден чакырган жокмун. Сөзүм куру болбосун деп дин боюнча жазылган китептерди өз көзүңөр менен көрсүн деген ниетте чакыргам. (Алдыбызга толтура дин жөнүндө жазылган китептерди койду. Куран, Библия, Энциклопедия жана том-том китептер бар -авт.) Мен илгертен бери дин маселесине кызыгып, изилдеп жүргөн кишимин. Студент кезимден эле катышып жүрөм. Мавлян, сен айтып жаткан мундун бир нерсеси жакшы эмес жана туура эмес, Сан Мен Мундун өтө эле аша чаап, "бүгүнкү күндүн Иисусумун"деп, аялын аябай көтөрмөлөп, "Царица мира" деп тантып кеткен жери бар. Бирок ал бир элди же динди жамандаганын көргөн жокмун. "Диндердин түбү бир. Бир жерден чыкканбыз, элдин ынтымагы" деп жүрөт. Бул киши көп жакшылыктарды кылган. Мундун өзүн бир тараптуу күнөөлөш туура эмес, өзүнүн дүйнө жүзүнө дин, тынчтык жөнүндө, федерацияны түзүп, иш кылганы жөнүндө мен жаман сөз айта албайм. Бирок секта уюшулуп, жаман иштерге барып жатканын билбейм чыны. Мен 2006-жылы катышкам, андан бери кабарым жок.
Мавлян Аскарбеков: - Мун сектасы Кыргызстанга ачылганы жөнүндө такыр эле кабарыңыз жок беле?
Турсунбек Чынгышев: - Кыргызстанда уюм бар экенин укчумун, бирок секта болуп, жаман иштерге барганын билген эмесмин. Эми Кыргызстанда секта толтура да, эгер алар туура, так, таза, жаманчылык иш кылбай алып барса боло берсин дечүмүн. Эгерде алар жанагындай жаман иштерге барып жатса, анда, албетте, буларды жабыш керек, керек болсо түрмөгө отургузуш керек. Ушундай жаман иштерге барып жаткан адамдарды токтотобуз дегениңер туура, Мавлян, буларга бөгөт коюп, кубалап чыгып, жолотпош керек.
Кабарчы: - Дин боюнча жазылган китептердин баарын окупсуз, бир жыйынтыкка келсеңиз керек да. Сурайын дегеним, өзүңүздү кайсы динден таптыңыз?
Турсунбек Чынгышев: - Бул оор суроо. Мусулмандын беш парзынын баарын аткарбагандыктан өзүмдү кыйын мусулманмын деп айта албайм. Менин көз карашым бул жерде кичине башкачараак. Менин диний көз карашым Блаватскаянын жазгандарына жакын. Анын "Тайная доктрина" деген 5 томдук китебин окуп чыксам, мундун идеясына окшоп кетет. "Диндердин түбүнүн баары бир" деп эсептейт. "Самая настоящая религия - это истина" дейт. Ушулардын баарын окугандан кийин менин ишенимим мындай болуп калды. Кудай бирөө гана, бул жерде талаша турган эч нерсе жок. Жараткан жалгыз. Алла- таалам өзүнүн пайгамбарларын берген. "Мага келчү миң жол бар, кайсы жол менен келсең да мен кучак жайып тосуп алам" дейт экен Кудай. Негизи биздин диндин түпкүсү - Теңирчилик. Теңирчиликти Манас атабыз да колдогон. Мен негизи теософмун. Албетте, Кудайга ишенем.
Кабарчы: - Сизге оңтойсуз суроо болсо, алдын-ала кечирим сурайм. Айтыңызчы, сиз Сан Мен Мун менен көп жолугупсуз. Анын берген суюктугун ичтиңиз беле? Ал эмне болгон суюктук?
Турсунбек Чынгышев: - Биринчиден, Мундун конференциясында ичимдик такыр ичилбейт. Ал суюктук сок, аны тост катары "За мир", "За единство" деп ичишет. Эч кандай эч нерсе жок. Эми, балдар, силердин кылып аткан ишиңерге ийгилик. Учурдан пайдаланып, бардык адамзатын ыймандуулукка чакыраар элем. Ыйман болсо баары жакшы болот.
Мавлян Аскарбеков: - Сизге да ийгилик.
about | A Free CSS Template by RamblingSoul